*Projekts*

**Līdzdarbības līgums**

**par atsevišķu valsts pārvaldes uzdevumu veikšanu vienotas komunikācijas nodrošināšanai par radošajām industrijām**

Dokumenta datums ir tā

Rīgā elektroniskās parakstīšanas datums

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV-1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

\_\_\_\_\_\_\_\_\_\_\_\_\_\_reģistrācijas Nr.\_\_\_\_\_\_\_\_\_, juridiskā adrese:\_\_\_\_\_\_\_\_\_\_\_\_\_, (turpmāk – *Pilnvarotā institūcija*), kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_, no otras puses, turpmāk kopā saukti Puses, bet katrs atsevišķi – Puse,

saskaņā ar Valsts pārvaldes iekārtas likuma 49.panta pirmo daļu, Ministru kabineta 2014.gada 17.jūnija noteikumiem Nr.317 „Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” un Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.1. un 4.2.punktu,

ņemot vērā Latvijas Nacionālā attīstības plāna 2021.-2027.gadam (apstiprināts Saeimas 2020.gada 2.jūlija sēdē) prioritātes „Kultūra un sports aktīvai un pilnvērtīgai dzīvei” rīcības virziena „Cilvēku līdzdalība kultūras un sporta aktivitātēs” 368.uzdevumu „Sabiedrības izglītošana un informēšana par fizisko aktivitāšu iespējām, to nozīmi veselības veicināšanā un kultūras, sporta un fizisko aktivitāšu lomu personības attīstībā, veidojot sabiedrisko pasūtījumu dažādām auditorijām, attīstot bibliotēku pakalpojumus” un rīcības virziena „Kultūras un sporta devums ilgtspējīgai sabiedrībai” 383.uzdevumu „Atbalstošas vides radīšana mazajiem uzņēmējiem un nevalstiskajām organizācijām kultūras, aktīvās atpūtas un radošo industriju (t.sk. eksportspējīgu produktu un pakalpojumu) jomā, nosakot valsts un pašvaldību atbalsta instrumentus. Pārskatīt NVO iespējas saimnieciskās darbības veikšanai.” un 384.uzdevumu „Kultūras, sporta un tūrisma pakalpojumu eksporta palielināšana, popularizējot Latvijas tēlu un veicinot kultūras un sporta pakalpojumu patērētāju un investīciju piesaisti”, kā arī Kultūrpolitikas pamatnostādņu 2022.-2027.gadam „Kultūrvalsts” (apstiprinātas ar Ministru kabineta 2022.gada 1.marta rīkojumu Nr.143) 4.rīcības virziena „Kultūras un radošo nozaru attīstība” 4.6.uzdevumu „Sniegt atbalstu kultūras un radošo nozaru NVO sektora darbībai (NAP2027 [381], [383])”, 4.7.uzdevumu „Stiprināt kultūras un radošo nozaru eksportspēju un starptautisko atpazīstamību Latvijas tēla veidošanā (NAP2027 [243], [383], [384])” un 4.8.uzdevumu „Veicināt radošo industriju attīstību (NAP2027 [383], [384])”,

ņemot vērā MINISTRIJAS izsludinātā konkursa „Par atsevišķu valsts pārvaldes uzdevumu veikšanu vienotas komunikācijas nodrošināšanai par radošajām industrijām” rezultātus, noslēdz šādu līdzdarbības līgumu (turpmāk – Līgums):

1. **Līguma priekšmets** 
   1. MINISTRIJA deleģē *Pilnvarotajai institūcijai* veikt šādus valsts pārvaldes uzdevumus vienotas komunikācijas nodrošināšanai par radošajām industrijām (turpmāk – Pārvaldes uzdevumi):
      1. atlasīt, uzkrāt un izplatīt aktuālo informāciju par radošajām industrijām vienotā interneta platformā un sociālajos medijos:
         1. veidot vienotu informācijas plūsmu nacionālā līmenī par Latvijas radošo industriju darbību dažādām Latvijas sabiedrības mērķauditorijām: radošo industriju profesionāļiem, uzņēmējiem, kultūras nozares pārstāvjiem, publiskās pārvaldes iestādēm, nevalstiskajām organizācijām, augstskolu studentiem, jauniešiem u.c. interesentiem;
         2. veidot radošo industriju komunikācijas platformas saturu viedokļu un žanru daudzveidībā, iekļaujot:
            1. ziņas, reportāžas, labās prakses piemērus;
            2. analītiskus rakstus, kas apskata problēmjautājumus nozaru, reģionālās attīstības, ekonomikas, kultūras u.c. politikas kontekstā;
            3. intervijas;
            4. informāciju par finansējuma piesaistes iespējām radošās uzņēmējdarbības attīstībai, tostarp konkursiem, programmām, grantiem, kreditēšanu, pamatkapitāla fondiem, investīciju piesaisti, biznesa inkubatoriem, jauniem finansējuma piesaistes instrumentiem un globālajām tendencēm;
            5. Latvijas radošo industriju zīmolu, uzņēmumu un personību katalogu, kurā samērīgi pārstāvētas dažādas radošo industriju disciplīnas un ietverts pakalpojuma vai produkta apraksts, vizuālā informācija un kontaktinformācija;
            6. kalendāru, kas ietver informāciju par konferencēm, semināriem, projektu konkursiem un to termiņiem, apmācībām, apbalvojumiem un pasākumiem radošo industriju jomā gan Latvijā, gan ārvalstīs;
         3. popularizēt un papildināt radošo industriju komunikācijas platformas saturu sociālajos medijos (piemēram, *Facebook*, *Instagram, Pinterest*) ar mērķi uzturēt dialogu ar esošo auditoriju un sasniegt jaunas auditorijas;
      2. sasaitē ar radošo industriju komunikācijas platformas saturu izglītot un veidot sabiedrības izpratni par radošo industriju procesiem:
         1. rosināt diskusijas par aktuāliem radošo industriju darbības, attīstības jautājumiem un tendencēm dažādās auditorijās;
         2. iniciēt vai līdzorganizēt aktivitātes un pasākumus radošo industriju pārstāvju profesionālās kompetences pilnveidošanai, sadarbības veicināšanai un radošo industriju popularizēšanai;
      3. veidot sadarbību ar nacionāla un starptautiska līmeņa partneriem (piemēram, Latvijas Dizaina gada balvas un Latvijas Arhitektūras gada balvas organizatoriem, drukātiem un elektroniskiem medijiem, līdzīga veida ārvalstu radošo industriju platformām, biznesa inkubatoriem, citām profesionālām un radošo industriju atbalsta organizācijām) ar mērķi stiprināt radošo industriju komunikācijas platformas kapacitāti ilgtermiņā.

* 1. Radošo industriju komunikācija tiek nodrošināta divās valodās – latviešu un angļu valodā. Galvenais informācijas avots par radošajām industrijām nacionālā līmenī ir komunikācijas platforma latviešu valodā, savukārt angļu valodā tiek nodrošināta visaptveroša informācija par Latvijas radošo industriju darbību, popularizēti labās prakses piemēri un veiksmes stāsti potenciālajiem sadarbības partneriem un ieinteresētajām pusēm ārvalstīs.
  2. Pārvaldes uzdevumu veikšanas laiks ir 3 (trīs) gadi no šā Līguma spēkā stāšanās dienas.
  3. Pārvaldes uzdevumu veikšanas vieta ir Latvija un ar Pārvaldes uzdevumu veikšanu saistītās ārvalstis.

1. **Pārvaldes uzdevumu izpildes kārtība un sasniedzamie rezultatīvie rādītāji**
   1. *Pilnvarotā institūcija* apņemas atlasīt, uzkrāt un izplatīt aktuālo informāciju par radošajām industrijām vienotā interneta platformā un sociālajos medijos latviešu un angļu valodā:
      1. veidot vienotu informācijas plūsmu nacionālā līmenī par Latvijas radošo industriju darbību dažādām Latvijas sabiedrības mērķauditorijām: radošo industriju profesionāļiem, uzņēmējiem, kultūras nozares pārstāvjiem, publiskās pārvaldes iestādēm, nevalstiskajām organizācijām, augstskolu studentiem, jauniešiem u.c. interesentiem;
      2. veidot radošo industriju komunikācijas platformas saturu viedokļu un žanru daudzveidībā, iekļaujot:
         1. ziņas, reportāžas, labās prakses piemērus (pastāvīgi, vismaz 5 (piecas) informācijas vienības nedēļā);
         2. analītiskus rakstus, kas apskata problēmjautājumus nozaru, reģionālās attīstības, ekonomikas, kultūras u.c. politikas kontekstā (vismaz 6 (seši) analītiski raksti gadā);
         3. intervijas (vismaz 6 (sešas) intervijas gadā);
         4. informāciju par finansējuma piesaistes iespējām radošās uzņēmējdarbības attīstībai, tostarp konkursiem, programmām, grantiem, kreditēšanu, pamatkapitāla fondiem, investīciju piesaisti, biznesa inkubatoriem, jauniem finansējuma piesaistes instrumentiem un globālajām tendencēm (vismaz 12 (divpadsmit) informācijas vienības gadā);
         5. Latvijas radošo industriju zīmolu, uzņēmumu un personību katalogu, kurā samērīgi pārstāvētas dažādas radošo industriju disciplīnas un ietverts pakalpojuma vai produkta apraksts, vizuālā informācija un kontaktinformācija (vismaz 150 (viens simts piecdesmit) vienības, katalogu pastāvīgi papildinot un atjaunojot);
         6. kalendāru, kas ietver informāciju par konferencēm, semināriem, projektu konkursiem un to termiņiem, apmācībām, apbalvojumiem un pasākumiem radošo industriju jomā gan Latvijā, gan ārvalstīs (vismaz 20 (divdesmit) vienības mēnesī, informāciju pastāvīgi papildinot);
      3. popularizēt un papildināt radošo industriju komunikācijas platformas saturu sociālajos medijos (piemēram, *Facebook, Instagram, Pinterest*) ar mērķi uzturēt dialogu ar esošo auditoriju un sasniegt jaunas auditorijas (vismaz 10 (desmit) informācijas vienības nedēļā).
   2. *Pilnvarotā institūcija* apņemas sasaitē ar radošo industriju komunikācijas platformas saturu izglītot un veidot sabiedrības izpratni par radošo industriju procesiem:
      1. rosināt diskusijas par aktuāliem radošo industriju darbības, attīstības jautājumiem un tendencēm dažādās auditorijās (vismaz 4 (četras) diskusijas gadā);
      2. iniciēt vai līdzorganizēt aktivitātes un pasākumus radošo industriju pārstāvju profesionālās kompetences pilnveidošanai, sadarbības veicināšanai un radošo industriju popularizēšanai (vismaz 3 (trīs) aktivitātes gadā).
   3. *Pilnvarotā institūcija* apņemas veidot sadarbību ar nacionāla un starptautiska līmeņa partneriem (piemēram, Latvijas Dizaina gada balvas un Latvijas Arhitektūras gada balvas organizatoriem, drukātiem un elektroniskiem medijiem, līdzīga veida ārvalstu radošo industriju platformām, biznesa inkubatoriem, citām profesionālām un radošo industriju atbalsta organizācijām) ar mērķi stiprināt radošo industriju komunikācijas platformas kapacitāti ilgtermiņā (vismaz 3 (trīs) aktivitātes gadā).
   4. ***Pilnvarotā institūcija* apņemas** iekļaut visos ar finansējuma mērķi saistītajos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
   5. Pārvaldes uzdevumu veikšanas izmaksas tiek segtas no MINISTRIJAS piešķirtajiem valsts budžeta līdzekļiem atbilstoši šā Līguma noteikumiem. *Pilnvarotā institūcija* nodrošina, ka Pārvaldes uzdevumu ietvaros noteikto rezultatīvo rādītāju sasniegšanai netiek piesaistīts finansējums no citiem valsts budžeta finansējuma avotiem, tādējādi novēršot iespējamību, ka tiek saņemts dubults finansējums Līgumā noteikto vienu un to pašu rezultatīvo rādītāju sasniegšanai. *Pilnvarotā institūcija* papildu rezultatīvo rādītāju sasniegšanai var piesaistīt līdzekļus no citiem finanšu avotiem: sadarbības partneriem, ārvalstu fondiem un starptautiskām kultūras organizācijām.
2. **Savstarpējo norēķinu kārtība**
   1. MINISTRIJA, pamatojoties uz likumu „Par valsts budžetu 2024.gadam un budžeta ietvaru 2024., 2025. un 2026.gadam”, valsts budžeta apakšprogrammas 19.07.00 „Mākslas un literatūra” finanšu līdzekļu sadales komisijas 2024.gada 8.janvāra sēdes protokolu Nr.1 un kultūras ministra 2024.gada 8.janvārī apstiprināto tāmi, un konkursa komisijas 2024.gada \_\_.\_\_\_\_\_\_\_\_ lēmumu, piešķir *Pilnvarotajai institūcijai* finansējumu **98 994,00 *euro*** (deviņdesmit astoņi tūkstoši deviņi simti deviņdesmit četri *euro*, 00 centi) apmērā saskaņā ar šim Līgumam pievienoto Pārvaldes uzdevumu īstenošanai nepieciešamo izdevumu tāmi (Līguma 1.pielikums) šā Līguma 1.1.punktā norādīto Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_, un konkrēti:
      1. **32 998,00 *euro*** (trīsdesmit divi tūkstoši deviņi simti deviņdesmit astoņi *euro*, 00 centi) Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
      2. **32 998,00 *euro*** (trīsdesmit divi tūkstoši deviņi simti deviņdesmit astoņi *euro*, 00 centi) Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
      3. **32 998,00 *euro*** (trīsdesmit divi tūkstoši deviņi simti deviņdesmit astoņi *euro*, 00 centi) Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
   2. MINISTRIJA piešķirto finansējumu pārskaita uz *Pilnvarotās institūcijas* šajā Līgumā norādīto kontu Valsts kasē vai Eiropas Ekonomikas zonā reģistrētā kredītiestādē šādā kārtībā:
      1. Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_ 5 (piecu) darba dienu laikā pēc šā Līguma spēkā stāšanās;
      2. 5 (piecu) darba dienu laikā pēc pārskata par Pārvaldes uzdevumu izpildi iepriekšējā Līguma izpildes perioda gadā apstiprināšanas saskaņā ar šā Līguma 4.4.punktu:
         1. Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
         2. Pārvaldes uzdevumu īstenošanai un šā Līguma 2.1., 2.2. un 2.3.punktā noteikto rezultatīvo rādītāju sasniegšanai no 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
   3. Ja, izlietojot piešķirto finansējumu, *Pilnvarotajai institūcijai* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma 1.pielikums) pa izdevumu pozīcijām vairāk nekā 10 % no attiecīgajā tāmes izdevumu pozīcijā norādītā, *Pilnvarotajai institūcijai* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
   4. *Pilnvarotā institūcija* ne vairāk kā25 % no Pārvaldes uzdevumuīstenošanaipiešķirtā finansējuma drīkst izlietotPārvaldes uzdevumu īstenošanai nepieciešamo administratīvo izmaksu segšanai.
   5. Ja tiek izdarīti grozījumi likumā par valsts budžetu kārtējam gadam un vidēja termiņa budžeta ietvaru vai citos normatīvajos aktos, kas ietekmē *Pilnvarotās institūcijas* darbību vai finansēšanas kārtību un Līguma izpildi, mēneša laikā pēc attiecīgā normatīvā akta spēkā stāšanās tiek izdarīti grozījumi Līgumā.
3. **Pārskatu sniegšanas un darbības kontroles kārtība**
   1. *Pilnvarotajai institūcijai* deleģēto Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
   2. MINISTRIJAI ir tiesības pieprasīt no *Pilnvarotās institūcijas* grāmatvedības dokumentus un citu darījumu dokumentāciju, kas saistīta ar Pārvaldes uzdevumu izpildi. *Pilnvarotās institūcija*s pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt nepieciešamo informāciju par Pārvaldes uzdevumu izpildi.
   3. *Pilnvarotā institūcija* iesniedz MINISTRIJĀ pārskatus par Pārvaldes uzdevumu izpildi un piešķirtā valsts budžeta finansējuma izlietojumu, kas sagatavojami saskaņā ar šā Līguma pielikumā pievienoto atskaites veidlapu (Līguma 2.pielikums) un kuriem pievienojamas darījumu apliecinošu dokumentu kopijas, tai skaitā Valsts kases vai Eiropas Ekonomikas zonā reģistrētas kredītiestādes konta izdrukas, šādos termiņos:
      1. līdz 2025.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2024.gada \_\_\_.\_\_\_\_\_\_\_\_ līdz 2025.gada \_\_\_.\_\_\_\_\_\_\_\_;
      2. līdz 2026.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2025.gada \_\_\_.\_\_\_\_\_\_\_\_ līdz 2026.gada \_\_\_.\_\_\_\_\_\_\_\_;
      3. līdz 2027.gada \_\_\_.\_\_\_\_\_\_\_\_ pārskatu par Pārvaldes uzdevumu izpildi un piešķirtā valsts budžeta finansējuma izlietojumu no 2026.gada \_\_\_.\_\_\_\_\_\_\_\_ līdz 2027.gada \_\_\_.\_\_\_\_\_\_\_\_.
   4. MINISTRIJA 10 (desmit) darba dienu laikā pēc šā Līguma 4.3.punktā minētā pārskata par Pārvaldes uzdevumu izpildi un piešķirtā valsts budžeta finansējuma izlietojumu saņemšanas izvērtē Pārvaldes uzdevumu izpildes ietvaros sasniegto rezultatīvo rādītāju izpildi un piešķirtā finansējuma izlietojumu, lūdz veikt precizējumus vai sniegt skaidrojumus, ja tādi nepieciešami, un apstiprina pārskatu.
4. **Autortiesības**
   1. MINISTRIJA iegūst neatsaucamas, teritoriāli neierobežotas, trešajām personām piešķiramas (apakšlicencējamas) šā Līguma 2.1.2.punkta izpildes ietvaros radīto ar autortiesībām aizsargāto darbu neekskluzīvās izmantošanas tiesības (vienkāršo licenci) attiecībā uz visiem to izmantošanas veidiem, tostarp tiesības publiskot, publicēt un publiski izpildīt, izplatīt, padarīt darbus pieejamus sabiedrībai tādējādi, ka tiem var piekļūt individuāli izraudzītā vietā un individuāli izraudzītā laikā, iznomāt, izīrēt vai publiski patapināt darbus, tieši vai netieši, īslaicīgi vai pastāvīgi reproducēt, nodot jebkādā veidā trešajām personām, veikt labojumus, bet ne tikai. Vienkāršā licence MINISTRIJAI tiek izsniegta uz visu laiku, kamēr attiecīgie darbi ir aizsargājami atbilstoši Autortiesību likumam.
   2. *Pilnvarotā institūcija* ir atbildīga par visām tiesiskajām attiecībām, kas radušās saistībā ar trešo personu pieaicināšanu šā Līguma izpildei vai to intelektuālā īpašuma objektu izmantošanu šā Līguma izpildes ietvaros, tai skaitā, bet ne tikai – tiesiskajām attiecībām, kas izriet no autortiesību, blakustiesību vai citu intelektuālā īpašuma tiesību objektu atļautas vai neatļautas izmantošanas. Ja šādu trešo personu pretenzijas saņem MINISTRIJA vai personas, kurām MINISTRIJA ir piešķīrusi tiesības izmantot šā Līguma 2.1.2.punkta izpildes ietvaros radītos ar autortiesībām aizsargātos darbus, *Pilnvarotā institūcija* patstāvīgi risina šādas domstarpības par saviem līdzekļiem un uz sava rēķina. *Pilnvarotā institūcija* atlīdzina MINISTRIJAI vai personām, kurām MINISTRIJA ir piešķīrusi tiesības izmantot šā Līguma 2.1.2.punkta ietvaros radītos ar autortiesībām aizsargātos darbus, tiešos un netiešos zaudējumus, kas tām radušies iepriekš minēto trešo personu pretenziju dēļ.
5. **Personas datu apstrāde**
   1. Puses ir atbildīgas par šā Līguma izpildes ietvaros nodoto fizisko personu datu iegūšanas un nodošanas leģitimitāti atbilstoši Eiropas Parlamenta un Padomes 2016.gada 27.aprīļa regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula).
   2. Puses apliecina, ka šā Līguma izpildes ietvaros nodotie fizisko personu dati tiek apstrādāti, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai, Līgumā noteiktajā apjomā vai saistībā ar Līguma izpildi Pušu leģitīmo interešu nodrošināšanai.
   3. Puses vienojas, ka, lai nodrošinātu Līguma un tā izpildei noteiktos mērķus, personas dati var tikt nodoti citam pārzinim, kurš nosaka personas datu apstrādes nolūkus un līdzekļus, vai citam apstrādātājam, kurš apstrādā personas datus pārziņa vārdā.
   4. Puses apņemas nodrošināt datu subjekta personas datu glabāšanu spēkā esošajos normatīvajos aktos noteiktajā kārtībā un apjomā.
   5. Puses apņemas nodrošināt datu subjektam piešķirto tiesību ievērošanu, tai skaitā tiesības pieprasīt piekļuvi personas datiem un to labošanu vai dzēšanu, apstrādes ierobežošanu, tiesības iebilst pret apstrādi, tiesības uz datu pārnesamību, kā arī tiesības vērsties uzraudzības iestādē – Datu valsts inspekcijā.
6. **Pušu atbildība**
   1. *Pilnvarotā institūcija* apņemas izlietot piešķirto finansējumu tikai Pārvaldes uzdevumu veikšanai. *Pilnvarotā institūcija*, izlietojot piešķirto finansējumu, ir atbildīga par Latvijas Republikas saistošo normatīvo aktu ievērošanu.
   2. *Pilnvarotā institūcija* ir atbildīga par darbiem, ko *Pilnvarotās institūcija*s vietā veikušas trešās personas.
   3. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
   4. *Pilnvarotajai institūcijai* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
7. **Nepārvarama vara**
   1. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
   2. Pusei, kuras saistību izpildi kavē šā Līguma 8.1.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
8. **Līguma spēkā stāšanās kārtība, grozīšana un izbeigšana**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līgumsaistību pilnīgai izpildei.
   2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
   3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
   4. Katra no Pusēm ir tiesīga izbeigt Līgumu, brīdinot otru Pusi vismaz vienu kalendāro mēnesi iepriekš.
   5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
      1. *Pilnvaroto institūciju* sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas MINISTRIJAS intereses vai stāvoklis;
      2. *Pilnvarotā institūcija* veic darbības, kas kaitē vai var kaitēt nākotnē MINISTRIJAS tēlam vai darbībai;
      3. *Pilnvarotā institūcija* pārkāpj citus šā Līguma noteikumus vai normatīvos aktus;
      4. normatīvajos aktos noteiktajā kārtībā *Pilnvarotā institūcija* ir atzīta par maksātnespējīgu;
      5. šā Līguma noteikumi zaudē spēku atbilstoši normatīvajiem aktiem.
   6. *Pilnvarotā institūcija* ne vēlāk kā 10 (desmit) darba dienu laikā pēc Līguma izbeigšanas:
      1. atmaksā valsts budžetā neizlietotos finanšu līdzekļus;
      2. nodod MINISTRIJAI visu ar Pārvaldes uzdevumu veikšanu saistīto izstrādāto dokumentāciju un informāciju;
      3. iesniedz MINISTRIJAI Līguma izpildes pārskatu.
9. **Citi noteikumi**
   1. Pušu attiecības, kas nav atrunātas šajā Līgumā, tiek regulētas saskaņā ar Latvijas Republikas normatīvajiem dokumentiem.
   2. Pušu kontaktinformācija saziņai ar Līguma izpildi saistītos jautājumos:
      1. MINISTRIJAS e-adrese: \_DEFAULT@90000042963;
      2. *Pilnvarotās institūcijas* e-adrese: \_\_\_\_\_\_\_\_\_\_\_\_\_.
   3. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti vai kontaktinformācija, tad tā par to ne vēlāk kā 3 (trīs) dienu laikā paziņo rakstiski otrai Pusei.
   4. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
   5. Līgums ar 2 (diviem) pielikumiem sagatavots latviešu valodā uz \_\_ (\_\_\_\_\_\_\_) lapām elektroniska dokumenta veidā un parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā.
10. **Pušu rekvizīti**

|  |  |
| --- | --- |
| **MINISTRIJA:** | **Pilnvarotā institūcija:** |
| **Latvijas Republikas Kultūras ministrija** |  |
| K.Valdemāra iela 11a, Rīga, LV-1364 |  |
| Reģistrācijas Nr.90000042963 |  |
| Valsts kase |  |
| Kods: TRELLV22 |  |
| Konts: LV17TREL2220511045000 |  |
| Valsts sekretāre |  |
| D.Vilsone |  |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU